Diefstal by Nkandla-man se kantore | Maroela Media
Diefstal by Nkandla-man se kantore
Diewe het ingebreek by die kantoor van ŉ man wat 12 staatsamptenare verteenwoordig op aanklag dat hulle tydens opgraderings aan Nkandla, prosedures omseil het, het Beeld Dinsdag berig.
Claude Naicker, bestuurder van die staatsdiensvakbond PSA in KwaZulu-Natal, se skootrekenaar is Maandag op die vooraand van die verhore gesteel. Die diewe kon daarin slaag om verby veiligheidswagte te glip na Naicker se kantoor op die 11de vloer van die vakbond se gebou in Durban.
Naicker is skepties oor die moontlikheid dat die diefstal verband hou met die saak oor Nkandla. Volgens hom is daar miskien “ŉ vyf persent kans” dat dit verband hou, aangesien daar onlangs ook ander inbrake by die kantore was. “Maar ŉ mens weet nooit,” het hy gesê.
Die verhore hou verband met die spesiale ondersoekeenheid (SOE) se verslag oor die R246 miljoen se opgradering aan pres. Jacob Zuma se Nkandla-woning in KwaZulu-Natal.
Voetganger sterf in gru-ongeluk
Berugte Moloto-pad eis nog ŉ lewe
Is dit nou nie gerieflik nie………..
Se ek ook Theresa……!!
essie · 4 jaar gelede
Ha ha ha ha ha en ek is nie verbaas nie